Dentaphila

Dentaphila er en slekt av biller som hører til familien kortvinger.

Utseende 
Små kortvinger med et nokså karakteristisk utaeende. Antennene er korte og spoleformede med et kjegleformet ytterste ledd. Hodet er litt lengre enn bredt, med kraftig, nettmasket mikroskulptur. Fasettøynene er middelsstore, litt utstående og sitter nær forkanten. Tinningene har to kraftige, utstående tenner. Pannen har et par korte, skrå, opphøyde ribber. Pronotum er klokkeformet, betydelig bredere enn langt, med en bred midtfure. Dekkvingene er nokså brede, utvidet bakover, markert innbuktede innenfor bakhjørnene. Bakkroppen er nokså kort, kjegleformet.

Levevis 
Disse billene lever knyttet til maur (såkalte myrmekofiler), spesielt hærmaur i slekten Aenictus.

Utbredelse 
Slekten er utbredt i Sørøst-Asia og Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae Fleming, 1821
 Stammen Aenictoteratini Kistner, 1993 - ikke i Norge
 Slekten Dentaphila Kistner, 1997
 Dentaphila australis Ashe, 2004
 Dentaphila iniqua Assing, 2020 
 Dentaphila malaysiensis Kistner, 1997
 Dentaphila mirabilis (Pace, 1998)

Referanser

Eksterne lenker 
 

Småkortvinger
Biller formelt beskrevet i 1997
Sumatras insekter
Dyr formelt beskrevet av David H. Kistner